CELEX: C2004/118/54
Language: da
Date: 2004-04-30 00:00:00
Title: Domstolens kendelse (Fjerde Afdeling) af 1. april 2004 i sag C-184/03, Helmut Fröschl mod Republikken Østrig (anmodning om præjudiciel afgørelse indgivet af Landesgericht für Zivilrechtssachen Wien) (Procesreglementets artikel 104, stk. 3 — krav om kvalifikationsbevis for at udøve et erhverv — ligestilling — betingelser — erhvervserfaring opnået i en anden medlemsstat — princippet om forbud mod forskelsbehandling — etableringsfrihed — fri udveksling af tjenesteydelser)

30.4.2004   
            
            
               DA
            
            
               Den Europæiske Unions Tidende
            
            
               C 118/30
            
         
      DOMSTOLENS KENDELSE
   
   (Fjerde Afdeling)
   af 1. april 2004
   i sag C-184/03, Helmut Fröschl mod Republikken Østrig (anmodning om præjudiciel afgørelse indgivet af Landesgericht für Zivilrechtssachen Wien) (1)
   
   (Procesreglementets artikel 104, stk. 3 - krav om kvalifikationsbevis for at udøve et erhverv - ligestilling - betingelser - erhvervserfaring opnået i en anden medlemsstat - princippet om forbud mod forskelsbehandling - etableringsfrihed - fri udveksling af tjenesteydelser)
   (2004/C 118/54)
   Processprog: tysk
   I sag C-184/03, angående en anmodning, som Landesgericht für Zivilrechtssachen Wien (Østrig) i medfør af artikel 234 EF har indgivet til Domstolen for i den for nævnte ret verserende sag, Helmut Fröschl mod Republikken Østrig, at opnå en præjudiciel afgørelse vedrørende fortolkningen af artikel 12 EF, 43 EF og 49 EF, har Domstolen (Fjerde Afdeling), sammensat af afdelingsformanden, J.N. Cunha Rodrigues (refererende dommer), og dommerne F. Macken og K. Lenaerts; generaladvokat: D. Ruiz-Jarabo Colomer; justitssekretær: R. Grass, den 1. april 2004 afsagt kendelse, hvis konklusion lyder således:
   Artikel 12 EF, 43 EF og 49 EF skal fortolkes således, at de ikke er til hinder for bestemmelser i en medlemsstat, hvorefter det i en situation som den i hovedsagen foreliggende afvises at anerkende erhvervserfaring som ligestillet med besiddelse af et kvalifikationsbevis, som kræves for at udøve virksomhed som selvstændig fotograf, alene med den begrundelse, at erfaringen er opnået i etableringsmedlemsstaten og ikke i en anden medlemsstat.
   
      (1)  EFT C 47 af 21.2.2004.